FK Dinamo Kijev

**Dinamo Kijev** (ukr. *ФК Динамо Київ* ruski: *Динамо Киев*) ukrajinski je profesionalni nogometni klub iz glavnog grada, Kijeva. Igraju na stadionu Dinamo imeni Valeria Lobanovskogo.

## Historija
Klub je osnovan 1927. godine kao amaterski klub, dio poznatog sovjetskog sportskog društva *Dinamo*. Za vrijeme starog SSSR-a klub je bio veliki rival sa onima iz Moskve. Zbog uspiješnih rezultata u međusobnim susretima sa Moskovljanima postao je dio ukrajinskog nacionalnog ponosa i najpopularniji klub države. Klub je čak, iako neslužbeno, prozvan ukrajinskom nacionalnom momčadi i zadobio je veliku pozornost izvan bivšeg Sovjetskog Saveza.

Po raspadu SSSR-a klub je prerastao u najjaču momčad ukrajinske lige. Dominirali su ligom dok Ahmetov nije preuzeo Šahtar iz Donjecka. 2002. i 2005. završili su kao drugi u ligi. 
Od 1993. vlasnik kluba je Hrihorij Surkis, bogati i nadasve moćni ukrajinski biznismen. Jedan je od najmoćnijih ljudi istočne Europe, sa velikim interesima u naftnoj kompaniji, te navodno i kriminalu. Ukrajinska vlada bila je optužena za postavljanje preniske cijene za kupnju kluba što je trebalo biti namješteno Surkisu. Vlasnik kluba u dobrim je odnosima sa bivšim predsjednikom Leonidom Kučmom, te su i igrači kluba, kao legendarni Andrij Ševčenko, korišteni za pridobivanje glasova prilikom izbora.

Klub je dosad nastupao na svim prvenstvima SSSR-a i Ukrajine, te i jedno i drugo natjecanje osvojio više puta nego ostale momčadi. 70-ih i 80-ih godina 20. stoljeća reprezentacija SSSR-a bila je sastavljena većinom od igrača Dinama. 1975. osvojili su Kup pobjednika kupova i europski superkup ( porazivši veliki Bayern München ). 1986. opet su osvojili Kup pobjednika kupova. 1999. nastupili su u polufinalu Lige prvaka gdje ih je odveo već sad legendarni Ševčenko.

## Podmičivanje suca
1995. nakon što je klub pobijedio danski AaB Aalborg, te ušao u Ligu prvaka igrao je prvu utakmicu sa Panathinaikosom. Nakon utakmice je španjolski sudac Antonio López Nieto tvrdio da su mu prije utakmice čelnici kijevskog kluba nudili novac i 2 krznena kaputa za pristrano suđenje. Klub je odmah izbačen, a Aalborg je došao na njegovo mjesto. Čelnici kluba tvrdili su da je sam sudac htio kupiti te kapute, no nije ih mogao platiti.

## Protiv vojske
U povijesti kluba pamti se i streljanje momčadi kluba u ljeto 1942. zbog pobijede nad All-Star timom njemačke vojske. http://www.ukrainiansoccer.net/html/dynamo_kyiv_-_death_match.html 

Nakon što su nacisti okupirali Ukrajinu, momčad Dinama zaposlila se u gradskoj pekari, te su počeli rekreativno igrati nogomet gdje god se moglo. Jednom ih je tako primjetila i njemačka vojska, te su ih pozvali na utakmicu u kojoj su igrači trebali nastupiti pod imenom *Start*. U toj momčadi nastuplao je 8 igrača Dinama ( Nikolaj Trusević, Mihajil Putistin, Ivan Kuzmenko, Makar Gončarenko, Fedor Tjučev, Mihajil Sviridovskij, Nikolaj Korotkih i Aleksij Klimenko ), te 3 igrača Kijevske *Lokomotive* ( Vladimir Balakin, Vasilij Sukharev i Mihajil Melnik ).

Tokom ljetnih mjeseci te 1942. godine, *Start* je igrao utakmice sa njemačkim i savezničkim vojnicima. 12. srpnja porazili su nijemce prvi put. 5 dana kasnije sa 6:0 su dobili još jaču njemačku momčad. 19. srpnja su pobijedili mađarski *MSG Wal* sa 5:1. 26. srpnja igrao se revanš, no, i ovaj put je Start dobio (3:2). 
Činilo se da momčad slabi pa su 6. kolovoza Nijemci poslali svoju nepobijedivu *Flakelf* momčad. Novine, iako su naširoko najavljivale ovu veliku utakmicu, nisu pisali o porazu njemačkog tima sa 1:5. 3 dana kasnije opet igraju i opet sa istim pobjednikom. Nakon pobjede nad *Rukhom* 16. kolovoza igrači su uhićeni, mučeni, i zatvoreni u obližnjem kampu u Siretzu. Nikolaj Korotkih je umro pri tom mučenju. Veljače 1943. pri napadu partizana trojica igrač su ubijena. Pobjeći su uspijeli Gončarenko, Sviridovskij i Tjučev, te su se kasnije spasili.

## Stadion
Dynamo svoje utakmice igra na Lobanovsy Dynamo Stadium, dok one koje privlače veći broj gledatelja budu održane u *Republican Stadiumu* kao dijelu državnog olimpijskog kompleksa u Kijevu. Također postoji moderan trening centar u predgrađu glavnog grada Koncha-Zaspa. 
U sklopu kluba je ( također u Kijevu ) omladinska škola i juniorske momčadi Dynamo-2 Kijev, te Dynamo-3 Kijev.

## Trofeji
* Kup pobjednika kupova: 1975., 1986.
* Europski superkup: 1975.
* Ukrajinska Premier liga (15): 1993., 1994., 1995., 1996., 1997., 1998., 1999., 2000., 2001., 2003., 2004., 2007., 2009., 2015., 2016.
* Ukrajinski kup (12): 1993., 1996., 1998., 1999., 2000., 2003., 2005., 2006., 2007., 2014., 2015,2020.
* Ukrajinski superkup (8): 2004., 2006., 2007., 2009., 2011.,2016.,2018.,2019.
* SSSR prvenstvo (13): 1961., 1966., 1967., 1968., 1971., 1974., 1975., 1977., 1980., 1981., 1985., 1986., 1990.
* SSSR kup (9): 1954., 1964., 1966., 1974., 1978., 1982., 1985., 1987., 1990.
* SSSR superkup: 1980., 1985., 1986.

## Poznati igrači
*  Andrij Ševčenko
*  Oleg Blohin
*  Igor Belanov
*  Oleg Protasov
*  Sergej Rebrov
*  Valerij Lobanovski
*  Aleksandar Šokovski
*  Maksim Šatskih
*  Valentin Bjalkevič 
*  Kakhaber Kaladze
*  Aleksandar Alijev
*  Oleg Husjev
*  Oleg Lužnji
*   Artem Milevskij
*   Andrej Kančelskis
*  Georgi Demetradze
*  Florin Cernat
*  Oleg Salenko
*  Viktor Onopko
*  Aleksandr Filimonov
*  Miloš Ninković
*  Perica Ognjenović
*  Māris Verpakovskis
*    Roman Eremenko
*  Betão
*  Kléber
*  Goran Gavrančić
*  Taye Taïwo
*  Diogo Rincón
*  Ognjen Vukojević
*  Andrij Jarmolenko
*  Sergej Fedorov
*  Domagoj Vida
*  Benoît Trémoulinas
*  Taras Mihalik
*  Jerko Leko
*  Stanislav Boguš
*  Badr El Kaddouri
*  Corrêa
*  Goran Sablić
*  Tiberiu Ghioane
*  Ismaël Bangoura
*  Marjan Marković
*  Ruslan Rotan
*  Gérson Magrão
*  Goran Popov
*   Ramiz Mamedov
*  Dieumerci Mbokani
*  Ayila Yussuf
*  Tomislav Bušić
*  Denis Garmaš
*  Sergej Sidorčuk
*  Artem Kravec
*  Derlis González
*  Georgi Peev
*  Júnior Moraes
*  Josip Pivarić
*  Sergei Kornilenko
*  Raffael

## Poznati treneri
*  Valerij Lobanovski
*  Valeri Gazajev (Valeri Gazaev)
*  Jurij Semin (Juri Semin)